
Ministru kabineta rīkojums Nr. 166
Rīgā 2025. gada 19. martā (prot. Nr. 11 38. §)
Par prasības noteikšanu ieceļošanai tikai ar mehāniskajiem transportlīdzekļiem robežšķērsošanas vietās "Pāternieki", "Terehova" un "Grebņeva" 
· Pamatojoties uz Ministru kabineta iekārtas likuma 33. panta pirmo daļu, lai pastiprinātu robežapsardzības sistēmu un efektivizētu robežkontroli, no 2025. gada 19. marta Latvijas Republikas–Baltkrievijas Republikas valsts robežu caur robežšķērsošanas vietu "Pāternieki" un Latvijas Republikas–Krievijas Federācijas valsts robežu caur robežšķērsošanas vietām "Terehova" un "Grebņeva" personām atļauts šķērsot, ieceļojot tikai ar mehāniskajiem transportlīdzekļiem.

